Landnámsmenn í Sunnlendingafjórðungi
Landnámsmenn í Sunnlendingafjórðungi og landnám þeirra. Listinn fylgir upptalningu Landnámabókar sem byrjar á Ingólfi Arnarsyni í Reykjavík og telur þaðan réttsælis um landið.

 Ingólfur Arnarson nam land milli Ölfusár og Brynjudalsár í Hvalfirði og öll nes út. Hann bjó í Reykjavík.
 Vífill, þræll Ingólfs. Ingólfur gaf honum frelsi og land og bjó hann á Vífilsstöðum.
 Þórður skeggi Hrappsson nam land með ráði Ingólfs milli Úlfarsár og Leiruvogs og bjó á Skeggjastöðum.
 Hallur goðlaus Helgason nam land með ráði Ingólfs milli Leiruvogs og Mógilsár
 Helgi bjóla Ketilsson nam Kjalarnes milli Mógilsár og Mýdalsár og bjó að Hofi.
 Örlygur gamli Hrappsson nam land með ráði Helga bjólu frá Mógilsá til Ósvífurslækjar og bjó að Esjubergi.
 Svartkell nam land milli Mýdalsár og Eilífsdalsár, bjó fyrst á Kiðafelli en síðan á Eyri.
 Valþjófur Örlygsson nam Kjós og bjó á Meðalfelli.
 Hvamm-Þórir, nam land milli Laxár og Fossár og bjó í Hvammi.
 Þorsteinn Sölmundarson nam land milli Fossár og Botnsár.
 Ávangur byggði fyrst í Botni í Hvalfirði.
 Kolgrímur gamli Hrólfsson nam Hvalfjarðarströnd frá Botnsá til Kalmannsár og bjó á Ferstiklu.
 Þormóður gamli Bresason nam land á Akranesi sunnan Reynis til Kalmannsár og bjó á Innri-Hólmi.
 Ketill Bresason nam land á Akranesi vestan Reynis til Urriðaár.
 Bekan fékk land í landnámi Ketils milli Berjadalár og Urriðaár. Hann bjó á Bekansstöðum.
 Finnur auðgi Halldórsson nam land sunnan Laxár að Kalmannsá og bjó á Miðfelli.
 Hafnar-Ormur nam Melasveit frá Laxá að Andakílsá og bjó í Höfn.
 Grímur háleyski Þórisson fékk land af Skalla-Grími milli Andakílsár og Grímsár. Hann bjó á Hvanneyri.
 Þorbjörn svarti keypti land af Hafnar-Ormi frá Seleyri til Fossár. Hann bjó á Skeljabrekku.
 Skorri, leysingi Ketils gufu, nam Skorradal fyrir ofan vatn.
 Björn gullberi nam Lundarreykjadal milli Grímsár og Flókadalsár. Hann bjó á Gullberastöðum.
 Þorgeir meldún fékk lönd af Birni ofan Grímsár og bjó í Tungufelli.
 Flóki, leysingi Ketils gufu, nam Flókadal milli Flókadalsár og Geirsár. Hann bjó í Hrísum.
 Ólafur hjalti nam land að ráði Skalla-Gríms milli Grímsár og Geirsár og bjó að Varmalæk.
 Ketill blundur nam land að ráði Skalla-Gríms milli Flókadalsár og Reykjadalsár upp að Rauðsgili. Hann bjó í Þrándarholti.
 Geir auðgi Ketilsson, sonur Ketils blunds, bjó í Geirshlíð í Flókadal. 
 Önundur breiðskeggur nam alla tunguna milli Reykjadalsár og Hvítár. Hann bjó á Breiðabólstað.
 Rauður nam land sunnan Reykjadalsár frá Rauðsgili til Gilja. Hann bjó að Rauðsgili.
 Grímur nam land frá Giljum til Grímsgils og bjó við Grímsgil.
 Þorkell kornamúli nam ásinn upp frá Kollslæk til Deildargils og bjó í Ási.
 Úlfur Grímsson, sonur Gríms háleyska, nam land milli Hvítár og jökla. Hann bjó að Geitlandi.

Við Hvítá í Borgarfirði voru mörk fjórðunga. Héðan rekur Landnáma sig áfram réttsælis um Vestfirðingafjórðung, Norðlendingafjórðung og Austfirðingafjórðung. Við Jökulsá á Sólheimasandi er aftur komið í Sunnlendingafjórðung.

 Þrasi Þórólfsson nam land milli Jökulsár á Sólheimasandi og Kaldaklofsár. Hann bjó á Eystri-Skógum.
 Hrafn heimski Valgarðsson nam land milli Kaldaklofsár og Lambafellsár og bjó að Rauðafelli eystra.
 Ásgeir kneif nam land milli Lambafellsár og Seljalandsár og bjó að Auðnum.
 Þorgeir hörski Bárðarson keypti land af Ásgeiri kneif milli Lambafellsár og Írarár. Hann bjó í Holti.
 Ásgerður Asksdóttir nam land milli Seljalandsmúla og Markarfljóts og bjó norðan í Katanesi.
 Þórólfur Asksson nam land að ráði Ásgerðar fyrir vestan Fljót og bjó í Þórólfsfelli.
 Ásbjörn Reyrketilsson nam land ofan Krossár austan Markarfljóts og kallaði Þórsmörk.
 Steinfinnur Reyrketilsson nam land með Ásbirni bróður sínum og bjó á Steinfinnsstöðum.
 Ketill hængur Þorkelsson nam öll lönd milli Þjórsár og Markarfljóts, einkum milli Rangár og Hróarslækjar og bjó að Hofi.
 Sighvatur rauði nam land með ráði Ketils hængs í Einhyrningsmörk ofan Deildarár. Hann bjó í Bólstað.
 Jörundur goði Hrafnsson byggði fyrir vestan Fljót þar sem síðar hétu Svertingsstaðir.
 Þorkell bundinfóti nam land með ráði Ketils hængs umhverfis Þríhyrning og bjó undir fjallinu.
 Baugur nam Fljótshlíð alla með ráði Ketils hængs og bjó á Hlíðarenda.
 Hildir nam Landeyjar ásamt systkinum sínum og bjó í Hildisey.
 Hallgeir nam Landeyjar ásamt systkinum sínum og bjó í Hallgeirsey.
 Ljót nam Landeyjar ásamt bræðrum sínum og bjó á Ljótarstöðum.
 Dufþakur fékk land af Katli hæng og bjó í Dufþaksholti.
 Ormur ánauðgi Bárðarson byggði fyrst Vestmannaeyjar.
 Eilífur nam Odda upp til Reyðarvatns og Víkingslækjar.
 Björn nam land upp með Rangá og bjó í Svínhaga.
 Kolur Óttarsson nam land fyrir austar Reyðarvatn og Stotalæk og fyrir vestan Rangá. Hann bjó að Sandgili.
 Hrólfur rauðskeggur nam Hólmslönd öll milli Fiskár og Rangár. Hann bjó að Fossi.
 Þórunn nam Þórunnarhálsa alla.
 Þorgeir Ásgrímsson keypi Oddalönd af Hrafni Hængssyni milli Rangár og Hróarslækjar. Hann bjó í Odda.
 Þorsteinn  tjaldstæðingur Ásgrímsson nam land að ráði Flosa fyrir ofan Víkingslæk og bjó að Skarði.
 Flosi Þorbjarnarson nam Rangárvelli austan Rangár.
 Ketill einhendi Auðunarson nam Rangárvelli ytri fyrir ofan Lækjarbotna. Hann bjó að Á.
 Ketill aurriði nam land með Þjórsá og bjó á Ytri-Völlum.
 Ormur auðgi Úlfsson nam land með Rangá að ráði Ketils einhenda og bjó í Húsagarði.
 Þorsteinn lunan nam efri hluta Þjórsárholta ásamt Þorgilsi syni sínum. Þeir bjuggu í Lunansholti.
 Ráðormur nam land milli Rangár og Rauðalækjar og bjó í Vetleifsholti.
 Jólgeir nam land milli Rauðalækjar og Steinsholts og bjó á Jólgeirsstöðum.
 Áskell hnokkan Dufþaksson nam land milli Steinslækjar og Þjórsár. Hann bjó í Áskelshöfða.
 Þorkell bjálfi eignaðist lönd milli Rangár og Þjórsár og bjó í Háfi.
 Loftur Ormsson nam land vestan Þjórsár til Rauðár. Hann bjó í Gaulverjabæ.
 Þorviður Úlfarsson fékk land af Lofti á Breiðumýri og bjó í Vorsabæ.
 Þórarinn Þorkelsson nam land með Þjórsá milli Skúfslækjar og Rauðár.
 Hásteinn Atlason nam land milli Rauðár og Ölfusár til Fyllarlækjar. Hann bjó á Stjörnusteinum.
 Hallsteinn fékk ytri hluta Eyrarbakka af Hásteini mági sínum. Hann bjó á Framnesi.
 Þórir Ásason nam Kallnesingahrepp allan og bjó á Selfossi.
 Hróðgeir spaki nam Hraungerðingahrepp ásamt Oddgeiri.
 Oddgeir nam Hraungerðingahrepp ásamt Hróðgeiri og bjó í Oddgeirshólum.
 Önundur bíldur  nam land austan Hróarslækjar og bjó í Önundarholti.
 Össur hvíti Þorleifsson nam Holtalönd milli Þjórsár og Hraunslækjar. Hann bjó í Kampaholti.
 Ólafur tvennumbrúni nam öll Skeið milli Þjórsár, Hvítár og Sandlækjar. Hann bjó á Ólafsvöllum.
 Þrándur mjögsiglandi Bjarnarson nam land milli Þjórsár, Laxár, Kálfár og Sandlækjar. Hann bjó í Þrándarholti.
 Ófeigur grettir Einarsson fékk land af Þorbirni laxakarli milli Þverár og Kálfár. Hann bjó á Ófeigsstöðum.
 Þormóður skafti Óleifsson fékk land af Þorbirni laxakarli austan Kálfár og bjó í Skaftaholti.
 Þorbjörn laxakarl nam Þjórsárdal allan og Gnúpverjahrepp til Kálfár. Hann bjó fyrst í Miðhúsum en svo í Haga.
 Þorbjörn jarlakappi keypti land af Mávi milli Selalækjar og Laxár og bjó að Hólum.
 Már Naddoddsson nam Hrunamannahrepp ásamt Bröndólfi og bjó á Másstöðum.
 Bröndólfur Naddoddsson nam Hrunamannahrepp ásamt Mávi og bjó að Berghyl.
 Þorbrandur Þorbjarnarson nam land milli Stakksár og Kaldakvíslar og efri hluta Hrunamannahrepps. Hann bjó í Haukadal
 Ásbrandur Þorbrandsson nam land með föður sínum og bjó í Haukadal.
 Eyfröður gamli nam eystri tunguna milli Kaldakvíslar og Hvítár. Hann bjó í Tungu.
 Drumb-Oddur kom með Eyfröði gamla. Hann bjó á Drumboddsstöðum.
 Ketilbjörn gamli Ketilsson nam Grímsnes frá Höskuldslæk, Laugardal og Biskupstungur til Stakksár. Hann bjó á Mosfelli.
 Ásgeir Úlfsson fékk Hlíðarlönd af Ketilbirni gamla og bjó í Ytri-Hlíð.
 Eilífur auðgi Önundarson fékk Höfðalönd af Ketilbirni gamla og bjó í Höfða.
 Grímur nam Grímsnes upp til Svínavatns. Hann bjó fyrst í Öndverðarnesi, síðan á Búrfelli.
 Hallkell skoraði á Grím til landa og hafði sigur. Hann bjó í Hallkelshólum.
 Þorgrímur bíldur nam öll lönd fyrir ofan Þverá og bjó að Bíldsfelli.
 Steinröður Melpatrixson, leysingi Þorgríms bílds, eignaðist Vatnslönd. Hann bjó á Steinröðarstöðum.
 Hrolleifur Einarsson nam land fyrir utan Öxará og bjó í Heiðabæ.
 Ormur gamli Eyvindarson nam land milli Varmár, Þverár og Ölfusár. Hann bjó í Hvammi.
 Álfur egðski nam öll lönd utan Varmár og bjó að Gnúpum.
 Þórir haustmyrkur nam Selvog og Krísuvík.
 Molda-Gnúpssynir byggðu í Grindavík.
 Steinunn gamla fékk Rosmhvalanes fyrir utan Hvassahraun af Ingólfi frænda sínum.
 Eyvindur fékk land af Steinunni frænku sinni milli Kvíguvogabjarga og Hvassahrauns.
 Herjólfur Bárðarson fékk land af Ingólfi frænda sínum milli Reykjaness og Vogs.
 Ásbjörn Össurarson nam land milli Hraunsholtslækjar og Hvassahrauns og bjó á Skúlastöðum.

Tengt efni 
 Landnámsmenn á Íslandi (í stafrófsröð)
 Landnámsmenn í Vestfirðingafjórðungi
 Landnámsmenn í Norðlendingafjórðungi
 Landnámsmenn í Austfirðingafjórðungi

Listar tengdir sögu Íslands
Landnám Íslands